Vi havde et dejligt ophold i Finca Can Marti Bea. Vi var 2 familier - ialt 8 personer.
Vi blev mødt af ejeren som var meget venlig og havde købt vand, vin, champagne, mælk og juice til os. Meget dejligt når man ankommer sent om aftenen.
Der var rigeligt med plads til alle personer, så man også kunne være sig selv en gang imellem.
Huset ligger tæt på motorvejen, men det var faktisk meget lidt man lagde mærke til motorstøjen, da udeområdet med svømmepølen er vendt væk fra motorvejen. Dejlig have med træer og græsplæne, som tiltræk fugle. Det betød at man hørte fuglefløjt istedet for støj fra motorvejen.
Godt at køkkenet ligger lige ud til terrassen, så der var nem vej mellem køkken og spisebordet på terrassen. Dejlig stor svømmepøl på 4 x 10 m. Dejligt med 2 vaskemaskiner, hvilket gør det meget effektivt at få vasket. Dog er der ingen brugsanvisning, så det var lidt svært at finde ud af vasketegnene på den ene vaskemaskine.
Desværre er der to ting som er meget dårlige. Den ene er at sengene er meget hårde. Vi fik alle ondt i ryggen eller nakken. Derudover er dobbeltsengene ikke mere end 160 cm brede. Den anden ting er at WIFI ikke rakte op til 1. salen. Det er meget utilfredsstillende, specielt når man har 4 teenagere med på ferie.
Men alt i alt et dejligt ophold på Can Marti Bea.